kardosdrur/scandi-wiki huggingface dataset:
Urquhart Castle

Urquhart Castle (skotsk gælisk: Caisteal na Sròine) er en slotsruin, der ligger ud til den skotske sø Loch Ness i det skotske højland. Slottet ligger på vejen A82 21 km sydvest for Inverness og 2 km øst for landsbyen Drumnadrochit.

Den er fra mellem det 13. og 16. århundrede, selvom slottet er bygget  på en tidlig middelalderbefæstning. Urquhart blev grundlagt i 1200-tallet og spillede en rolle i Den skotske frihedskrig i 1300-tallet. Det blev  brugt som kongeligt slot og angrebet flere gange af Jarlerne af Ross fra MacDonaldsklanen. Slottet blev givet til Grantklanen i 1509, selv om konflikten med MacDonaldsklanen fortsatte. På trods af en række plyndringer blev slottet forstærket, blot for at blive forladt midt i 1600-tallet. Urquhart blev delvist ødelagt i 1692 for at forhindre Jakobitstyrkerne i at bruge det, og så forfaldt det. I 1900-tallet overgik det til statens eje og blev åbnet for offentligheden. Det er i dag et af de meste besøgte slotte i Skotland.

Slottet ligger på en landtange med udsigt over Loch Ness og er arealmæssigt et af de største slotte i Skotland. Adgangen var fra vest og slottet blev forsvaret med grav og  vindebro. Bygningerne lå omkring to kabinetter. Det nordlige, Nether Bailey, har de fleste af de intakte murværker, heriblandt portbygning og det fem-etages Grant Tower i den nordlige ende af slottet. Det sydlige kabinet, Upper Bailey, ligger højere end Nether Bailey og har sparsomme rester af tidligere bygninger.

Flere observationer af kryptidet Loch Ness-uhyret er rapporteret i og omkring Urquhart Castle.

Referencer

Eksterne henvisninger 

Slotte i Skotland
Borgruiner i Storbritannien
Jacob Holm (erhvervsmand)

Jacob Holm (født 20. juli 1961 i Hellerup) er administrerende direktør for Fritz Hansen A/S.

Jacob Holm er søn af civilingeniør Erik Holm og hustru Tove født Nellemann (død 2001). Han er uddannet cand.polit. ved Københavns Universitet i 1985. Fra 1985-1986 var han ansat som direktionsassistent i Carlsberg A/S. Fra 1986-1989 var Jacob Holm ansat som direktionsassistent i Foss Electric A/S. I 1989 rykkede han videre til  DISA A/S som Strategichef, hvorefter han i 1989 blev ansat som vicedirektør i ISS A/S. I 1992 blev han Excecutive Vice President i ISS Inc., og i 1995 blev han ansat som administrerende direktør i Saatchi & Saatchi A/S. I 1998 blev Jacob Holm administrerende direktør for Fritz Hansen. 

Jacob Holm varetager en række bestyrelsesposter:
 Formand for Hans Just A/S & Hans Just Group A/S
 Bestyrelsesmedlem Arp-Hansen Hotel Group A/S
 Formand for Dansk Arkitektur Center 
 Bestyrelsesmedlem i BLOXHUB 
 Bestyrelsesmedlem i Fritz Hansen A/S
 Bestyrelsesmedlem i Ballingsløv International A/S

Ordner:
 Svensk Nordstjerneordenen
 Ridderkorset af Dannebrogordenen

Jacob Holm er gift med Barbara Bendix Becker, som han har to børn med. Sammen bor de nord for København.

Riddere af Dannebrog
Riddere af Nordstjerneordenen
Erhvervsfolk fra Danmark
Økonomer fra Danmark
Danskere i 1900-tallet
Danskere i 2000-tallet
Personer fra Hellerup
Personer i Kraks Blå Bog
Lumigon

Lumigon var en dansk teknologivirksomhed baseret i København, der producerede højteknologiske smartphones med Google Android operativsystemet. Lumigon var den første virksomhed i Danmark, som designede, udviklede og fremstillede sine egne smartphones og tilbehør. Alle Lumigon-produkter, funktioner, apps og brugerflade var designet og udviklet internt i virksomhedens hovedkvarter i København. Virksomheden gik konkurs i september 2017. 

Lumigons design var inspireret af de funktionalistiske filosofier inden for dansk industriel design og arkitektur, der opstod i midten af det 20. århundrede: enkelhed, minimalisme og håndværk. 

Telenor Danmark var den første operatør, som introducerede Lumigon i deres produktlinje. Telenor Danmark solgte Lumigon-produkter landsdækkende i deres danske butikker og online forretninger, samt gennem CBB og BiBoB, som også ejes af Telenor.

Historie
Lumigon blev grundlagt i 2009 af den danske IT-entreprenør Lars Gravesen, som så et behov på markedet, for smartphones, der kombinerede kreativt design og kvalitet med godt gennemtænkte og nyttige dagligdagsfunktioner. Lars Gravesen havde allerede erfaring fra flere ekstremt succesfulde software-startups såsom DanTeam, Zyb og Excitor. 

Lars Gravesens omfattende erfaring var uden tvivl en afgørende faktor for at Lumigon fik sin første telefon på markedet - T1 - inden for det første år af virksomhedens eksistens. T1 var udstyret med Bang & Olufsen lyd og flere andre unikke funktioner såsom en indbygget universal fjernbetjening. Lumigon fulgte op med T2, der blev lanceret i februar 2010. Den nuværende model er T2 HD, som blev lanceret i marts 2014 og blev godt modtaget af både pressen og offentlighedenen.

Selskabet gik konkurs i september 2017 efter at selskabet havdetabt over 125 millioner over fem år.

Produkter
Lumigon lancerede tre smartphones: T1, T2, T2 HD og T3 og designede og udviklede eget tilbehør såsom headsets, dockingstationer og opladere.

Noter

Eksterne henvisninger
Ophørt i 2017
Virksomheder i København
Mobiltelefonproducenter
Computervirksomheder i Danmark
Hans Astrup Fleischer

Hans Astrup Fleischer (27. maj 1785 på Lekvegård i Voss Præstegæld, Bergen Stift – 31. maj 1847 i Aarhus) var borgmester i Aarhus, far til Herman Reinhold Frederik Fleischer.

Han var søn af proprietær Herman Reinhold Fleischer og Marie Finde født Astrup. Han dimitteredes 1802 fra Metropolitanskolen i København og tog 1807 juridisk embedseksamen. 1810 udnævntes Fleischer til auditør i Hæren (1809 konstitueret ved Prins Frederik Ferdinands Dragonregiment, 1810 ved 3. jydske Infanteriregiment og 1815 ved Danske Livregiment) og blev 1816 overauditør. To år efter ansattes han som byfoged, auktionsforvalter og borgmester i Aarhus, hvilken stilling han beklædte indtil sin død, 31. maj 1847. 1820 fik han titlen justitsråd, og 28. juni 1840 blev han Ridder af Dannebrog. Fleischer havde som repræsentant for købstædernes valgdistrikt sæde i de jyske stænders 1. session 1836-41 og blev genvalgt ved dennes udløb. Han hyldede liberale anskuelser og spillede en temmelig fremtrædende rolle.

Fleischer blev gift 27. maj 1819 i Vor Frue Kirke med Cathrine Charlotte Amalie Schiern (14. juni 1795 i Odense - 4. april 1871 på Frederiksberg), datter af major Johan Frederik Bardenfleth Schiern og Ingeborg Cæcilie Jensen.

Kilder 

 
 Danske Jurister 1736-1936.

Borgmestre i Aarhus
Ikke-folkevalgte borgmestre fra Danmark (før 1919)
Auditører fra Danmark
Stænderdeputerede fra Nørrejylland
Riddere af Dannebrog
Danskere i 1800-tallet
Byfogeder fra Danmark
Justitsråder fra Danmark
Studenter fra Metropolitanskolen
Curietemperaturen

Curietemperaturen (også kaldet Curiepunktet, og i fysik ofte betegnet TC) betegner den kritiske temperatur hvor et givet metal mister sit permanente magnetisme, og erstattes af induceret magnetisme. Curietemperaturen afhænger af hvilket metal der er tale om. Det kritiske punkt er opkaldt efter den franske fysiker Pierre Curie.

Over Curietemperaturen mister et ferromagnetisk stof sine ferromagnetiske egenskaber og går over til at blive paramagnetisk. Tilstandsændringen er et eksempel på en faseovergang.

Begrebet anvendes også om temperaturen, hvor et piezoelektrisk materiale mister sine piezoelektriske egenskaber, og hvor et ferroelektrisk materiale mister sine ferroelektriske egenskaber.

Som et eksempel er Curietemperaturen for jern omtrent 770 °C ≈ 1043 K.

Se også 
 Hysterese

Temperatur
Magnetisme
Termodynamik
Herman Reinhold Frederik Fleischer

Herman Reinhold Frederik Fleischer (31. januar 1828 i Aarhus – 14. december 1895 på Frederiksberg) var en dansk justitiarius.

Han var søn af borgmester i Aarhus Hans Astrup Fleischer, blev 1846 student fra Aarhus Katedralskole og 1853 juridisk kandidat, var derefter i fre fjerdingår fuldmægtig hos byfogeden og politimesteren i Helsingør, blev 1854 volontør i Justitsministeriet, 1857 kancellist og 1863 fuldmægtig sammesteds, udnævntes 1864 til byfoged og politimester i Helsingør, blev 1870 tillige by- og rådstueskriver sammesteds, overtog 1880 stillingen som formand (justitiarius) i Sø- og Handelsretten i København, blev 1888 tillige ekstraordinær assessor i Højesteret og udnævntes 1891 til justitiarius i Landsover- samt Hof- og Stadsretten. 1863 fik han titel af kancellisekretær, 1864 af kancelliråd, blev 25. november 1876 Ridder af Dannebrogordenen, 17. januar 1884 Dannebrogsmand og 26. maj 1892 Kommandør af 2. grad af Dannebrog. Han bar også Sankt Annas Orden og Vasaordenen. Han døde 14. december 1895. 

Fleischer blev 1876 overligningskommissær i Helsingør, 1891 medlem af overbestyrelsen for Flakkebjerg og Landerupgaard Opdragelsesanstalter, 1894 formand; var 1876-80 direktør for Sparekassen for Helsingør og Omegn, 1886-90 og 1892-94 repræsentant i Nationalbanken, 1892 medlem af bestyrelsesrådet for Forsikringsselskabet Danmark, 1894 lovkyndigt medlem af bestyrelsen for Thorvaldsens Museum, samme år medlem af Landmandsbankens bankråd og 1882 medlem af bestyrelsen for Grosserer Jens Holsts Livrentefond for ugifte Piger.

Han blev gift 31. oktober 1866 i Sankt Olai Kirke med Fanny Ivarine Wiibroe (26. oktober 1845 i Helsingør - 18. april 1928 på Frederiksberg), datter af bryggeriejer, kgl. agent Carl Wiibroe og Christine Wilhelmine Magdalene født Klentz.

Kilder 

 
 Danske Jurister 1736-1936.

Personer fra Aarhus
Landsdommere fra Danmark
Højesteretsdommere fra Danmark
Kancelliråder fra Danmark
Kommandører af Dannebrog
Danskere i 1800-tallet
Byfogeder fra Danmark
Politifolk fra Danmark
Studenter fra Aarhus Katedralskole
Thorbern Sunesen

Thorbern Sunesen (Torben) (ca. 1150 – 1198) blev dræbt ved Oder i slaget mod markgreve Otto 2. af Brandenburg.

Han var søn af Sune Ebbesen (død 1186) og Cæcilia. Thorbern Sunesen er begravet i Sorø.

Se også 
 Slægten Hvide
 Slægten Hvides ejendomme

Litteratur 
 Kræmmer, Michael: "Efterslægtstavle for Skjalm Hvide", Danmarks Adels Aarbog 2009-2011, s. 585.

Slægten Hvide
Danskere i 1100-tallet
Godsejere fra Danmark
Personer i Dansk Biografisk Leksikon
Faldne danske militærfolk
Preben Plum

Preben Thorvald Paul Bretteville Plum (31. august 1906 i Assens – 27. januar 2002) var en dansk børnelæge, professor i pædiatri ved Københavns Universitet og leder af Rigshospitalets børneafdeling. Han blev student fra Odense Katedralskole i 1924 og læge i 1931. Hans disputats fra 1938 handlede om mangel på hvide blodlegemer, og hans arbejde med nyfødte børn og børn med spastisk lammelse gjorde ham også internationalt kendt.

I en bredere offentlighed blev han også kendt for at undersøge parapsykologiske emner. Dette arbejde førte i 1950 til afsløringen af mediet fru Melloni, som hævdede at kommunikere med ånden "Lazarus".

Preben Plum var en årrække formand for Statens Lægevidenskabelige Forskningsråd og blev hædret med æresmedlemskab af talrige udenlandske videnskabelige selskaber. Fra 1937 var han bestyrelsesmedlem i Selskabet for teoretisk og anvendt Terapi (fra 1942 formand). 1942 blev han også bestyrelsesmedlem i Dansk pædiatrisk Selskab.

Baggrund og diverse 
Preben Plum tilhørte den kendte Plum-familie og var søn af købmand Thorvald Sophus Bretteville Plum (1876-1941) og dennes hustru Ingrid, født Hvenegaard. Han giftede sig 2. januar 1932 med Edel Plum.

Preben Plum var i 1929 med til at smide pistolen, som hans fars fætter Harald Plum begik selvmord med, i havet ved Thorø. Den blev imidlertid fisket op to dage senere.

Preben Plum blev desuden omtalt i Kraks Blå Bogs 1942- og 1943-udgaver, men blev udeladt fra 1946-udgaven.

Kilder 

Preben
Læger fra Danmark
Ansatte ved Københavns Universitet
Personer i Kraks Blå Bog (afdøde)
Danskere i 1900-tallet
Personer fra Assens
Pædiatere
Syre-basereaktion

En syre-basereaktion er en kemisk reaktion mellem syrer og baser.

En syre er et molekyle eller en ion, der kan afgive en hydron. En base er et molekyle eller en ion, som kan modtage en hydron. 

Ved en syre-basereaktion overføres der en hydron fra en syre til en base.

Et eksempel på en sådan reaktion er saltsyres reaktion med natriumhydroxid under dannelse af vand og almindeligt køkkensalt.
HCl(aq) + NaOH(aq) -> NaCl(aq) + H2O(l) som bliver til en gas hvis den bliver varmet op.

Syrer
Baser
Thorleifs

Thorleifs var et svensk danseband der blev dannet i 1962.

Diskografi

Album (vinyl) 

Kommer hem till dig (1973)
En dag i juni (1974)
Gråt inga tårar (1975)
Skänk mig dina tankar (1976)
Alltid tillsammans (1976)
Thorleifs bästa 72-75 (1977)
Du bara du (1977)
Kurragömma (1978)
Sköt om dej (1979)
12 Golden Hits (1979)
När dina ögon ler (1980)
Johnny Blue (1981)
Aurora (1982)
Till Folkets Park (1987)

Saxgodingar 
Saxgodingar instrumentalt (1981)
Saxgodingar 2 (1983)
Saxgodingar 3 (1987)
Historien Thorleifs saxgodingar (1996)
Saxgodingar 4 (1998)

Album (CD) 
Stadens ende speleman (1988)
Halva mitt hjärta (1989)
Tillsammans (1991)
Med dej vill jag leva (1992)
Och du tände stjärnorna (1994)
Historien Thorleifs (1995)
På opfordring (1995)
En liten ängel (1997)
En lille engel (1997)
En liten ängel - Live i Lillehammer (1997)
Thorleifs Jul (1998)
Thorleifs Karaoke (1998)
På opfordring 2 (1999)
Ingen är som Du. .. (2000)
Mit dir will ich leben (2002)
Thorleifs Hit Collection (2002)

Singler 
Ra-ta-ta / Vårvinden (1970)
Varför flyttar alla in till stan / Sommar vill vi ha (1971)
I Mexicos land / Alla är små i vår värld (1971)
Tom, Tom käre vän / Vad jag saknar dig (1971)
Så minns jag / Alla gillar dig (1972)
Ge mig svar / Nu är det som vanligt igen (1972)
En dag i juni / En äkta rock'n roll (1973)
Gråt inga tårar / Jag är så gla'‘‘ (1974)Skänk mig dina tankar / Lorna (1975)True love / Auld lang syne (1976)Gott Nytt År 1977 (1976)Steammachine bump / Aquador (1977)Om du lämnar mig / Tonio (1977)God jul 1977 från Thorleifs / Silent Night / Broken Souvenirs (1977)Julsånger / Skateboard (1978)Ra ta ta / Vårvinden (1979)Julhälsning / Ta' det lungt med min kompis / Blue Christmas (1980)34:an / Ta´det lungt med min kompis (1980)Die fogelsong / Torlurfarnas julvisor (1981)Älska mig ikväll / Kan jag hjälpa att jag älskar dig ännu (1982)Du sköna jord/Swing'n Rock (1983)Ett paradis / A Morning at Cornwall (1988)Jul / A Morning at Cornwall (1989)Spar dina tårar / A morning at Cornwall (1989)Jag tror på dig / Simon & Garfunkel mix (1991)Då klappar hjärtan / Lite av din tid, lite av din kärlek / Ingen får mej att längta som du (1992)Jag vill ge dig en sång (1994)Och du tände stjärnorna (1994)Gråt inga tårar (Jubileum 1995)
Med dig vil jeg leve / Fem røde roser till dej / Jag dansar med en ängel (Danmark 1995)Tre gringos / Hur är det möligt (1996)Græd ingen tårer (Danmark)
En liten ängel (1997)
Följ mej
Hvem behøver guld og penge (Danmark)Ser du stjärnan i det blåAlle smukke glade dage (Danmark)
''Det halve af mit hjerte (Danmark)

Kilder
Oversat fra :de:Thorleifs

Noter

Eksterne henvisninger
 Thorleifs 

Danseband fra Sverige
Musikgrupper fra 1962
Strøget

Strøget har flere betydninger:

 Strøget (København) – er en gågade i København
 Strøget (Aarhus) – er en gågade i Aarhus
A.F. Lamm

Aron Frederik Lamm (3. maj 1856 i København – 7. april 1928 sammesteds) var en dansk vekselerer og kommunalpolitiker.

Erhvervskarriere 
Han var søn af vekselerer David Lamm (1817-1880) og Betty Geber (1822-1907) og blev jødisk opdraget. Lamm fik sin uddannelse i faderens firma, M.H. Cohen & Lamm, der var grundlagt 1854. 1880 indtrådte han i firmaet og blev dets eneindehaver 1903. Lamm fik en høj status blandt sine kolleger, og han blev medlem af Kursnoteringsudvalget, dettes næstformand indtil 1920, og derefter næstformand i fondsbørsmedlemmernes repræsentantskab og medlem af Københavns Fondsbørs efter den ved lov af 4. oktober 1919 vedtagne ordning. Han havde desuden sæde i Grosserer-Societetets komité 1914–19, var medlem af Sø- og Handelsretten 1907–09 og af Overskatterådet 1903–09.

Lamm var også optaget af filantropi, og han blev 1880 medlem af Københavns Understøttelsesforening, hvor han var medlem af hovedbestyrelsen 1906–15 og formand for dens kommunale afdeling (den københavnske hjælpekasse) 1915–21. Endvidere var han formand for Komiteen til formindskelse af børnedødeligheden og af Revisionsbankens bankråd (1914–18), medlem af Børnehjælpsdagens hovedkomité, Centralkomiteen af 1914, bestyrelsen for Dansk Sparemærkekasse, Den personlige Friheds Værn, Kvindevalgretsforeningen og Poliklinikken for Ubemidlede på Frederiksberg.

Politisk karriere 
Lamm støttede Socialdemokratiet og sad i Københavns Borgerrepræsentation 1898–1904 og 1909-13 for dette parti. Han var dens formand 1909-10 og 1912-13, 1. viceformand 1910-12. Lamm måtte fratræde som formand 1910 på grund af et brud mellem den socialdemokratiske og den radikale gruppe, idet de radikale havde afvist at støtte Socialdemokratiets borgmesterkandidat Christian S. Christiansen, men var gået sammen med den konservative gruppe om at vælge Carl Lehmann.

Han var ikke dekoreret og må have afslået af modtage Dannebrogordenen.

Lamm blev gift 15. maj 1896 på Frederiksberg med Anne Marie Pedersen (8. juli 1860 i Herlev - 19. april 1931 i København), datter af husmand, senere mælkeforpagter Lars Pedersen og Maren Sophie Simonsen.

Lamm er begravet på Frederiksberg Ældre Kirkegård.

Gengivelser 
 Xylografi 1898
 Malet skitse af Otto Bache (1911, Det Nationalhistoriske Museum på Frederiksborg Slot) til maleri 1912 (Københavns Rådhus)
 Afbildet på Marie Luplaus maleri Fra kvindevalgretskampens første tid (Folketinget)
 Fotografier

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Personer i Kraks Blå Bog (afdøde)
Bankierer fra Danmark
Personer fra København
Medlemmer af Københavns Borgerrepræsentation i 1800-tallet
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Socialdemokraterne
Jøder fra Danmark
Personer der er konverteret til kristendommen
Medlemmer af Sø- og Handelsretten
Sten & Stanley

Sten & Stanley er et svensk danseband der blev dannet i 1962.

Diskografi 

 Guns of Bofors 1963
 I lust och nöd 1965
 Varsågod 1966
 Sten & Stanley's australisk sångbok 1967
 Röd var din mun 1967
 Sten Nilsson 1968
 Sten Nilsson & Sten & Stanleys kör och orkester 1969
 Sten & Stanley Sten Nilsson 1970
 A Touch of Sweden 1970
 Sten Nilsson nu 1971 
 Kända låtar i stereo 1972
 Kända låtar i stereo 2 1973
 En god och glad jul 1973
 De' är dans 1974
 Sten & Stanleys bästa bitar 1975
 Bella Bella 1976
 Jambalaya 1977
 Sten Nilsson 1977
 Sten & Stanley's framsida 1977
 Copacabana 1979
 På gång 1980
 På gång 2 1982
 Adios Amor 1983
 Jag har inte tid 1984
 God jul 1984
 Musik, dans & party 1985 
 Musik, dans & party 2 1986
 En god och glad jul 1986
 Musik, dans & party 3 1987
 Musik, dans & party 4 1988
 Minnets melodi. Sten & Stanley 1963-1989 1989
 Som ett ljus. Musik, dans & party 5 1990
 Dansparty Sten & Stanley 1991
 Dansparty Sten & Stanley 1991
 Musik, dans & party 6 1991
 Musik, dans & party 7 1992
 På begäran 1989 
 Musik, dans & party 8 1993
 Musik, dans & party 9 1994
 Musik, dans & party 10 1995
 Julnatt 1995
 Vågar du så vågar jag. Musik, dans & party 11 1996
 Jag vill vara din, Margareta 1997
 San Diego. 35 år 20 hits 1997
 De tidiga åren 1998
 Bröder 1998
 Stjärnan lyser klar 2000
 Sten & Stanley framsida 2000 2000
 Du är min bästa vän 2001
 Om bara jag får 2001
 Musik, dans & party 94-96 2001
 40/40 En samling 2002
 Samlade TV-hits 2003
 Sten & Stanley önskefavoriter 2004
 Sten & Stanley då & nu 2006
 Då kommer minnerna 2011
 Sten & Stanleys 20 bästa

Kilder 
Oversat fra :sv:Sten & Stanley

Noter

Eksterne henvisninger 
 
 

Danseband fra Sverige
Musikgrupper fra 1962
Superfuzz

Superfuzz er et dansk rockband bestående af Michael Gersdorff (bas og forsanger), Søren Andersen (guitar) og Asger Møller (trommer). De vandt i 1998 en Dansk Grammy i kategorien Årets Danske Hardrock Udgivelse for pladen Superfuzz.

Diskografi
Bandet har udgivet følgende plader.

 Superfuzz (1998)
 Streets of Copenhagen (2008)

Henvisninger
Officiel hjemmeside

Musikgrupper fra Danmark
Musikgrupper fra 1998
Planeter (astrologi)

Planeter indenfor astrologien har en anden betydning end indenfor den moderne astronomi. Før teleskopets fremkomst, mente man at nattehimlen havde to forskellige slags objekter: fiksstjerner, der var ubevægelige på stjernehimlen, og vandrestjerner (: asteres planetai), der flyttede sig i forhold til fiksstjernerne.

Oldtidens stjernekiggere anerkendte de fem planeter, der er synlige med det blotte øje, bortset fra Jorden. Selvom betegnelsen "planet" kun gjaldt disse fem objekter, blev betegnelsen senere udvidet, specielt i Middelalderen, til også at gælde solen og månen (nogen gange kaldet "Lys"), så der i alt var syv planeter.

Symbolik for de 7 klassiske planeter

Solen  

 Apollon (romersk mytologi), Helios (græsk mytologi)

Månen  

 Diana (romersk mytologi), Selene (græsk mytologi)

Merkur  

 Merkur (romersk mytologi), Hermes (græsk mytologi)

Venus  

 Venus (romersk mytologi), Afrodite (græsk mytologi)

Mars  

 Mars (romersk mytologi), Ares (græsk mytologi)

Jupiter  

 Jupiter (romersk mytologi), Zeus (græsk mytologi)

Saturn  

 Saturnus (romersk mytologi), Kronos (græsk mytologi)

Symbolik for de 4 trans-saturniske planeter

Uranus  

 Caelus (romersk mytologi), Uranos (græsk mytologi)

Neptun  

 Neptunus (romersk mytologi), Poseidon (græsk mytologi)

Pluto  

 Pluton (romersk mytologi), Hades (græsk mytologi)

Eris  

 Discordia (romersk mytologi), Eris (græsk mytologi)

Se også 
Horoskop
Stjernetegn

Kilder 

 
Pseudovidenskab
Esoterik
Spiritualitet
Dover Castle

Dover Castle er et middelalderligt slot i byen af samme navn i det engelske county Kent. Det blev bygget i 1100-tallet og er blevet beskrevet som "Nøglen til England" på grund af dets defensive vigtighed i løbet af historien. Det er det største slot i England. Sammen med Canterbury og Rochester Castle er det et af de tre oprindelige royale slotte i Kent.

Dover Castle er i dag et yndet turistmål og det har også været brugt til flere film og tv-serier.

Historie 

Allerede i jernalderen var der befæstning på området inden den romerske invasion af England i 43 e.v.t. Romerne byggede to fyrtårne på området.

Wilhelm Erobreren lagde vejen forbi efter Slaget ved Hastings i 1066.
Borgen blev udbygget inder Henrik II og i 1216 fik en gruppe oprørske baroner den franske Ludvig 8. til at belejre borgen. Selvom det lykkedes bryde igennem murene fik han dog ikke overtaget slottet.

I Tudortiden var slottets forsvarsværker erstattet af krudt og skydevåben. Henrik III af England forbedrede dem yderligere efter han havde besøgt slottet.

Under den Engelske borgerkrig lykkedes det at overtage slottet uden at et eneste skud blev affyret i 1642. Netop fordi det ikke blev ødelagt ved denne overtagelse har det overlevet bedre en mange lignende slotte.

I 1700-tallet blev slottet ombygget under Napoleonskrigene. Senere blev bl.a. gravet en tunnel fra slottet til nogle barakker uden for borgens område for tillade soldater at komme ind på området på en hurtig og effektiv måde. Tunnelen stod færdig i 1803. Under 2. verdenskrig blev tunnelerne ombygget til flyverskjul og senere til kommandocentral, hvorfra Operation Dynamo blev ledet i maj 1940.

Slottet ejes i dag af English Heritage og er en stor turistattraktion i området. Det rummer også museet for Princess of Wales's Royal Regiment.

I 2007 og 2009 brugte English Heritage 2,45 millioner pund på at genskabe slottets interiør. Ifølge tal fra Association of Leading Visitor Attractions besøgte næsten 350.000 mennesker Dover Castle i 2010.

Film og Tv 
Slottet har været brugt til en række forskellige film og tv-optagelser. Heriblandt:
 Slottet har "spillet" Tower of London i To Kill a King, Lady Jane, The Other Boleyn Girl og i den første scene af Kevin & Perry Go Large
 1971 Doctor Who som det fiktive Stangmoor Prison
 1990 Hamlet instrueret af Franco Zeffirelli
 1994 Strange but True?, ITV
 1996 Vinden i Piletræerne
 2002 Most Haunted Live, i en scene i juleudgaven
 2003 Johnny English
 2006 Treasure Hunters som en del af skattejagten
 2009 Agatha Christie's Poirot, episoden The Clocks, ITV
 2012 Battle Castle episode 3 om belejringen af Dover Castle i 1216

Se også  
 Liste over borge og slotte i England

Referencer 

Slotte i Kent
Museer i England
Dover